
ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αναγκαστική απαλλοτρίωση ακινήτων για τη διάνοιξη της Εθνικής 
οδού Σταυρού - Ελευσίνας στην Κοινότητα Φυλής Αττικής . . 1 
Ανάκληση της αναγκαστικής απαλλοτρίωσης που κηρύχθηκε με την 
Π. 1687/472/14.3.86 (ΦΕΚ 269/3.4.86 τ.Δ’) κοινή υπουρ¬ 


γική απόφαση . 2 

Κήρυξη αναδασωτέας έκτασης 270 στρεμμάτων στη θέση «Άγιος 
Αθανάσιος» της Κοινότητας Νικήτης του Νομού Χαλκιδικής . 3 
Κήρυξη αναδασωτέας έκτασης 12,6 στρεμμάτων στη θέση «Πα- 
τάκα» περιοχής της Κοινότητας Βαρβάρας του Νομού Χαλκιδι¬ 
κής . 4 

Καθορισμός των ορίων του αιγιαλού και δημιουργία ζώνης παρα¬ 
λίας στη θέση «Μακρυά Λαγκάδα» Νικήτης Ν. Χαλκιδικής προ 
ιδιοκτησίας Πορφυρίδη Κλήμη . 5 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. Π. 5361/1420 (1) 

Αναγκαστική απαλλοτρίωση ακινήτων για τη διάνοιξη της Εθνικής 

οδού Σταυρού - Ελευσίνας στην Κοινότητα Φυλής Αττικής. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του Ν.Δ/τος 797/1971 «περί αναγκαστικών απαλ¬ 
λοτριώσεων» σε συνδυασμό με τις διατάξεις του Β.Δ/τος 139/1971 
«περί της αρμοδιότητος των Νομαρχών προς κήρυξιν αναγκαστικών τι- 
νων απαλλοτριώσεων». 

2. Τις διατάξεις του άρθρου 23 του από 25 Νοεμβρίου 1929 Διατάγ¬ 
ματος «περί κωδικοποιήσεως των περί κατασκευής και συντηρήσεως 
οδών κειμένων διατάξεων». 

3. Τις διατάξεις του άρθρου 1 του Ν. 653/1977 «περί υποχρεώσεως 
των παρόδιων ιδιοκτητών δια την διάνοιξιν Εθνικών οδών κ.λπ.», όπως 
συμπληρώθηκαν με τις παρ. 9 και 10 του άρθρου 62 του'Ν. 947/1979 
και την παρ. 4 του άρθρου 9 του Ν. 960/1979, για την εκτέλεση των 
οποίων εκδόθηκε το Π.Δ. 929/1979, αποφασίζουμε: 

Κηρύσσουμε την αναγκαστική απαλλοτρίωση, για λόγους δημόσιας 
ωφέλειας και ειδικότερα για τη διάνοιξη της Εθνικής οδού Σταυρού - 
Ελευσίνας στα τμήματα από χ.θ. 9 + 000 μέχρι χ.θ. 10 + 150 και 
από χ.θ. 10 + 150 μέχρι 11 + 150 στην Κοινότητα Φυλής Αττικής, 
έκτασης συνολικού εμβαδού 246.867,5 Μ2 που φαίνεται με κλίμακα 
1:500 στα από Μάρτιο 1988 κτηματολογικά διαγράμματα και στους 
αντίστοιχους κτηματολογικούς πίνακες της Ευανθίας Χολμς - Κορίκη, 
Τοπογράφου Μηχανικού, τα οποία έχει θεωρήσει στις 24.6.88 ο Διευ¬ 
θυντής της Δ12 του ΥΠΕΧΩΔΕ Κων. Δεσύπρης, Τοπογράφος Μηχανι¬ 
κός. 


Στην έκταση που απαλλοτριώνεται προβάλλουν δικαιώματα κυριό¬ 
τητας οι: 

1) Παππούς ή Ταγιάρης Σταμάτης, 2) Ηλία Αικατερίνη κ.λπ. 

Η απαλλοτρίωση κηρύσσεται υπέρ του Δημοσίου και με δαπάνη: α) 
του Δημοσίου που θα αντιμετωπιστεί από τις πιστώσεις για έργα Δημο¬ 
σίων Επενδύσεων αρμοδιότητας Γενικής Γραμματείας Δημοσίων Έρ¬ 
γων και ειδικότερα θα βαρύνει το έργο 8468000 ΔΕ και β) των παρό¬ 
διων ιδιοκτητών που ωφελούνται, με τις προϋποθέσεις του νόμου. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 7 Σεπτεμβρίου .1988 

οι ΥΠΟΥΡΓΟΙ 

■ ΟΙΚΟΝΟΜΙΚΟΝ ΠΕΡΙΒΑΛΛΟΝΤΟΣ,.ΧΩΡ/ΞΙΑΣ' & ΔΗΜ. ΕΡΓΩΝ 

ΔΗΜ. ΤΣΟΒΟΛΑΣ ΕΥΑΓ.· ΚΟΥΛΟΥΜΠΗΣ 



Αριθ. Π.5279/1404/Ν. 18071 (2) 

Ανάκληση της αναγκαστικής απαλλοτρίωσης που κηρύχθηκε με την Π. 

1687/472/14.3.86 (ΦΕΚ 269/3.4.86 τ.Δ’) κοινή υπουργική 

απόφαση. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις της παρ. 1 του άρθρου 12 του Ν.Δ. 797/1971 «περί 
αναγκαστικών απαλλοτριώσεων». 

2. Την Π. 1687/472/14.3.86 (ΦΕΚ 269/3.4.86 τ.Δ’) κοινή 
υπουργική απόφαση, σχετικά με την κήρυξη αναγκαστικής απαλλοτρί¬ 
ωσης, για την ανέγερση διδακτηρίου του 1ου Νηπιαγωγείου Ελληνικού 
Αττικής. 

3. Το από 3.5.88 απόσπασμα πρακτικού από τη συνεδρίαση με αριθ. 
1621 του Διοικητικού Συμβουλίου του Οργανισμού Σχολικών Κτιρίων 
(απόφαση 276), αποφασίζουμε: 

Ανακαλούμε την αναγκαστική απαλλοτρίωση που κηρύχθηκε με την 
Π.1687/472/14.3.86 (ΦΕΚ 269/3.4.86 τ.Δ’) κοινή υπουργική 
απόφαση, για την ανέγερση διδακτηρίου του 1ου Νηπιαγωγείου Ελλη¬ 
νικού Αττικής για ολόκληρη την έκταση, συνολικρύ έμβαδού 900 μ , 
που βρίσκεται στην περιοχή Δήμου Ελληνικού, στην οδό Ροδόπολης 41 
και σημειώνεται με τα στοιχεία Α-Β-Γ-Δ-Α στο με κλίμακα 1:200 και 
αριθμό 646 από Νοεμβρίου 1985 κτηματολογικά διάγραμμα -πίνακα 
του Τοπογράφου Μηχανικού Σπύρου Παπαζήση, το οποίο έχει θεωρή¬ 
σει για τη Διεύθυνση Γηπέδων του ΟΣΚ ο Γεώργιος Μορφόπουλος, Το¬ 
πογράφος Μηχανικός, γιατί η έκταση αυτή δε χρειάζεται για το σκοπό 
που απαλλοτριώθηκε. 

Η απόφαση αυτή να δημοσιευθεί στην Εφημερίδα της Κυβερνήσεως. 

' Αθήνα, 7 Σεπτεμβρίου 1988 · 
οι ΥΠΟΥΡΓΟΙ 


ΟΙΚΟΝΟΜΙΚΩΝ 

Δ. ΤΣΟΒΟΛΑΣ 


ΕΘΝ. ΠΑΙΔΕΙΑΣ & ΘΡΗΣΚ/ΤΩΝ 

Γ. ΠΑΠΑΝΔΡΕΟΥ 

ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 48336 (3) 

Κήρυξη αναδασωτέας έκτασης 270 στρεμμάτων στη θέση «Άγιος Αθα¬ 
νάσιος» της Κοινότητας Νικήτης του Νομού Χαλκιδικής. 

Ο ΝΟΜΑΡΧΗΣ ΧΑΛΚΙΔΙΚΗΣ 
Έχοντας υπόψη: 

1. Τις διατάξεις για διοικητική αποκέντρωση. 

2. Τις διατάξεις τού άρθρου 117 παρ. 3 του Συντάγματος της Χώ¬ 
ρας. 

3. Τις διατάξεις του Ν. 998/79 «περί προστασίας των δασών κ.λπ.» 
και ειδικότερα: 

α) του άρθρου 41 παρ. 1. 
β) του άρθρου 38 πα.ρ. 1. 

4) Τις διαταγές του Υπουργείου Γεωργίας. 

α) 160417/1180/8.7.80, β) 182447/3049/24.9.80. 

5) Την 3155/11.8.1988 πρόταση του Δασαρχείου Πολυγύρου, 
αποφασίζουμε: 


Κηρύσσουμε αναδασωτέα, με σκοπό την προστασία για την αναδη¬ 
μιουργία της δασικής βλαστήαεως που καταστράφηκε ολοαχερώς από 
πυρκαγιά την 22.6.88, τη δημόσια δασική έκταση εμβαδού διακοσίων 
εβδομήντα στρεμμάτων (270 στρ.) που βρίσκεται στη θέση Άγιος Αθα¬ 
νάσιος της περιφέρειας της Κοινότητας Νικήτης του Νομού Χαλκιδικής 
που προσδιορίζεται από τα στοιχεία και έχει όρια: 

Ανατολικά: Δημόσιο δάσος χαλεπίου πεύκης. 

Δυτικά: Δημόσιο δάσος χαλεπίου πεύκης. 

Βόρεια: Δασικός δρόμος. 

Νότια: Δημόσιο δάσος χαλεπίου πεύκης. 

όπως φαίνεται στο συνημμένο διάγραμμα που αποτελεί αναπόσπαστο 
μέρος της απόφασης αυτής. 

Η απόφαση αυτή να δημοσιευθεί στην Εφημερίδα της Κυβερνήοεως. 

Πολύγυρος, 31 Αυγούστου 1988 
Ο Νομάρχης 

ΓΙΩΡΓΟΣ ΚΙΡΚΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 48561 (4) 

Κήρυξη αναδασωτέας έκτασης 12,6 στρεμμάτων στη θέση «Πατάκα» 

περιοχής της Κοινότητας Βαρβάρας του Νομού Χαλκιδικής, 

Ο ΝΟΜΑΡΧΗΣ ΧΑΛΚΙΔΙΚΗΣ 
Έχοντας υπόψη: 

1. Τις διατάξεις για διοικητική αποκέντρωση. 

2. Τις διατάξεις του άρθρου 117 παρ. 3 του Συντάγματος της Χώ- 
ρας. 

3. Τις διατάξεις του Ν. 998/79 «περί προστασίας των δασών κ.λπ.» 
και ειδικότερα: 

α) του άρθρου 41 παρ. 1. 

β) του άρθρου 38 παρ. 1. 

4) Τις διαταγές του Υπουργείου Γεωργίας. 

α) 160417/1180/8.7.80, β) 182447/3049/24.9.80. 

5) Την 5954/24.8.88 πρόταση του Δασαρχείου Αρναίας, αποφασί¬ 
ζουμε: 


Κηρύσσουμε αναδασωτέα, με σκοπό την προστασία για την αναδη¬ 
μιουργία της δασικής βλαστήσεως που καταστράφηκε ολοσχερώς από 
πυρκαγιά στις 17.8.1988, τη δημόσια δασική έκταση εμβαδού δώδεκα 
στρεμμάτων και 0,60 (12,6 στρ.) που βρίσκεται στη θέση «Πατάκα» 
της περιφέρειας της Κοινότητας Βαρβάρας του Νομού Χαλκιδικής που 
προσδιορίζεται από τα στοιχεία και έχει όρια: 

Ανατολικά: Με δημόσια δασική έκταση. 

Δυτικά: Με δημόσια δασική έκταση. 

Βόρεια: Με δημόσια δασική έκταση. 

Νότια: Με δημόσια δασική έκταση. 

όπως φαίνεται στο συνημμένο διάγραμμα που αποτελεί αναπόσπαστο 
μέρος της απόφασης αυτής. 

Η απόφαση αυτή να δημοσιευθεί στην Εφημερίδα της Κυβερνήσεως. 

Πολύγυρος, 8 Σεπτεμβρίου 1988 

Ο Νομάρχης 
ΓΙΩΡΓΟΣ ΚΙΡΚΟΣ 

Αριθ. 6266 (5) 

Καθορισμός των ορίων του αιγιαλού και δημιουργία ζώνης παραλίας 

στη θέση «Μακρυά Λαγκάδα» Νικήτης Ν. Χαλκιδικής προ ιδιοκτη¬ 
σίας Πορφυρίδη Κλήμη. 

Ο ΝΟΜΑΡΧΗΣ ΧΑΛΚΙΔΙΚΗΣ 
Έχοντας υπόψη: 

1. Τις διατάξεις των άρθρων 1 μέχρι και 7 του ΑΝ 2344/1940 
«περί αιγιαλού και παραλίας», όωπς τροποποιήθηκαν και συμπληρώθη¬ 
καν με τις διατάξεις: 

α) του άρθρου 13 του Ν. 1078/1983 και β) του άρθρου 23 του Ν. 
1337/1983. 

2. Τις διατάξεις της παραγράφου 9 του άρθρου 1 του Κεφαλαίου Β’ 
της Ο. 208/181/26.4.1982 (ΦΕΚ 214/26.4.1982 τεύχος Β') κοι¬ 
νής απόφασης των Υπουργών Προεδρίας Κυβερνήσεως και Οικονομι¬ 
κών «Αναμόρφωση Συλλογικών Οργάνων Γνωμοδοτικής και Αποφασι¬ 
στικής αρμοδιότητας του Υπουργείου Οικονομικών». 

3. Την από 22.1.88 έκθεση της «Επιτροπής καθορισμού των ορίων 
του αιγιαλού και παραλίας και θέσεων αμμοληψίας», που καθόρισε τα 
όρια του αιγιαλού και της παραλίας στην περιοχή «Μακρυά Λαγκάδα» 
Νικήτης προ ιδιοκτησίας Κλήμη Πορφυρίδη και το από Δεκέμβριο 
1987 με κλίμακα 1:500 τοπογραφικό διάγραμμα του Χατζησάββα Νί¬ 
κου μηχανικού Τοπογράφου, που θεωρήθηκε την 4.3.88 από τη Διεύ¬ 
θυνση Τεχνικών Υπηρεσιών της Νομαρχίας Χαλκιδικής και συνοδεύει 
την έκθεση της προαναφερόμενης Επιτροπής. 

4. Τη σύμφωνη γνώμη του Γενικού Επιτελείου Ναυτικού, που διατυ¬ 
πώθηκε στο Φ. 544.5/353/21.ί>.88 έγγραφό του. 

5. Τις διατάξεις του άρθρου 1 της παραγράφου 1 του Ν. 3200/ 
1955 (ΦΕΚ 97/Α/1955) «περί διοικητικής αποκεντρώσεως» σε συν- 
διασμό με τις διατάξεις του από 28.8.1955 Β.Δ/τος «περί εξαιρέσεως 
από της κατά το άρθρο 1 παράγραφος 1 του Ν. 3200/1955 αρμοδιό- 
τητος των Νομαρχών, αντικειμένων τινών αρμοδιότητος του Υπουργού 
Οικονομικών», του Β.Δ. 704/1970 και του άρθρου 1 παράγραφος 5 
του Π.Δ. 71 /20.2.1984, σχετικά με τη μεταβίβαση αρμοδιοτήτων του 
Υπουργού Οικονομικών στους Νομάρχες και στις περιφερειακές Αρχές 
διανομαρχιακού επιπέδου, αποφασίζουμε: 

1. Επικυρώνουμε την από 22.1.1988 έκθπη της Επιτροπής καθο¬ 
ρισμού των ορίων του αιγιαλού και παραλία- - /: θέσεων αμμοληψίας, 
καθώς και το από Δεκέμβρη 1987 τοπογραφικό διάγραμμα, που τη συ¬ 
νοδεύει, το οποίο συντάχτηκε από τον Χατζησάββα Νικ., τοπογράφο 
μηχανικό, με κλίμακα 1:500 και θεωρήθηκε την 4.3.1988 από τη 
Διεύθυνση Τεχνικών Υπηρεσιών της Νομαρχίας Χαλκιδικής, επί του 
οποίου η πιο πάνω Επιτροπή, με κόκκινη γραμμή καθόρισε τα όρια του 
αιγιαλού, στη θέση «Μακρυά Λαγκάδα» Νικήτης Ν. Χαλκιδικής προ 
ιδιοκτησίας Κλήμη Πορφυρίδη και με κίτρινη γραμμή τα όρια της πα¬ 
ραλίας στην ίδια θέση. 

2. Η παρούσα απόφαση μαζί με την έκθεση και το διάγραμμα, που 
προαναφέραμε, να δημοσιευτούν στην Εφημερίδα της Κυβερνήσεως 
σύμφωνα με τις διατάξεις του άρθρου 13 του Ν. 1078/1983. 

Πολύγυρος, 6 Σεπτεμβρίου 1988 

Ο Νομάρχης 
ΓΙΩΡΓΟΣ ΚΙΡΚΟΣ 


ΕΚΘΕΣΗ 

της Επιτροπής καθορισμού των οριογραμμών αιγιαλού - παραλίας - πα¬ 
λιού αιγιαλού, σύμφωνα με τις διατάξεις του αρθ. 74 Π.Δ. 636/74. 

Καθορισμός για πρώτη φορά των ορίων αιγιαλού κ.λπ. στην τοποθε¬ 
σία Μακριά Λαγκάδα - Νικήτης Χαλκιδικής, μπροστά από την ιδιοκτη¬ 
σία του Κλήμη Πορφυρίδη. 

Πολύγυρος 22.1.88, οι υπογεγραμμένοι 

1. Γκόλιαρας Παναγιώτης 

Οικονομικός Έφορος Πολυγύρου, ως Προέδρος 

2. Παύλος Ανδρόνικος, Πολιτικός Μηχανικός 

Δ/ντής Τ.Υ.Ν. Χαλ/κής, ως Μέλος 

3. Πουλιάκας Απόστολος, Λιμενάρχης, ως Μέλος 

που αποτελούν την επιτροπή καθορισμού των ορίων αιγιαλού - παρα¬ 
λίας κ.λπ, δυνάμει του αρθ. 74 του Π.Δ. 636/1977, και της υπ’ αριθ. 
πρωτ. 5812/1984 απόφασης του Νομάρχη Χαλκιδικής (άρθρ. 63 
παρ. 1 του Π.Δ. 636/77), που συγκλήθηκε ύστερα από την υπ’ αριθ. 
πρωτ. 8502/23.12.87 εντολή του προέδρου της, κάναμε αυτοψία στην, 
παραπάνω περιοχή την 22.1.88, αφού πήραμε υπόψη: 

1. Την από 23.12.87 αίτηση του Κλήμη Πορφυρίδη με την οποία 
ζητείται ο καθορισμός των ορίων του αιγιαλού κ.λπ. στην περιοχή αυτή. 

2. Το τοπογραφικό και υψομετρικό διάγραμμα που συντάχθηκε τον 
Δεκέμβριο 1987 από τον τοπογράφο Μιχ/κό Νίκο Χατζησάββα σε μία 
(1) πινακίδα με κλίμακα 1:500, ελέγχθηκε την 29.2.88 από τον υπάλ¬ 
ληλο της Δ.Τ.Υ. Νομ. Χαλκιδικής Ιώαννη Τραντίδη, Τοπογράφο Μηχ- 
/κό με Α'β, και θεωρήθηκε την 4.3.88 από τον Προϊστάμενο της 
Δ.Τ.Υ.Ν.X. όπως ορίζει το άρθρο 20 του Ν. 719/1977. 

3. Τις διατάξεις του Α.Ν. 2344/1940 όπως τροποποιήθηκε, και τη 
σχετική δικαστηριακή ή διοικητική νομολογία. 

4. Την αντίληψη που σχηματίσθηκε από την επιτόπια επίσκεψη για 
το πλάτος της βρέχόμενης ζώνης της ξηράς, και άλλων συναφών στοι¬ 
χείων, δηλ. της μορφολογίας της περιοχής, την κατάσταση της ακτής, 
την κατάσταση του θαλάσσιου χώρου, τις καιρικές συνθήκες που επι¬ 
κρατούν στην περιοχή αυτή. 

5. Το γεγονός ότι ο αιγιαλός από μόνος του δε δύναται να εξυπηρετή¬ 

σει τον κατά το άρθρο 7 του Α.Ν. 2344/40 σκοπό, στην περιοχή αυτή, 
αποφασίζουμε: , 

1. Καθορίζει στο παραπάνω τοπογραφικό διάγραμμα, 

α'. την οριογραμμή του αιγιαλού με κόκκινη συνεχή - πολυγωνική 
γραμμή 17-18-19.28-29-30, της οποίας οι κορυφές εξασφαλί¬ 

ζονται με συντεταγμένες του τριγωνομετρικού δικτύου της περιοχής. 

β'. Την οριογραμμή της παραλίας με συνεχή κίτρινη - πολυγωνική 
γραμμή 16-17-18.26-27-28 .της οποίας οι κορυφές καθορίζο¬ 

νται εσώτερον και παράλληλα των γραμμών αιγιαλού κατά.... 

2. Αποφαίνεται ότι δεν υπάρχει παλιός αιγιαλός. 

3. Καθορίζει ζώνη παραλίας πλάτους 12,0 και 10,0 μέτρα για την 
εξυπηρέτηση των* σκοπών της παραγράφου 1 του άρθρου 7 του Α.Ν. 
2344/40 σύμφωνα και με το άβθρο 3 του Νόμου .653/77 (ΦΕΚ 
214Α’). 

Η Επιτροπή 
Ο Πρόεδρος 

ΠΑΝΑΓΙΩΤΗΣ ΓΚΟΛΙΑΡΑΣ 
Τα Μέλη 

ΠΑΥΛΟΣ ΑΝΔΡΟΝΙΚΟΣ 
ΑΠΟΣΤΟΛΟΣ ΠΟΥΛΙΑΚΑΣ 

